《闻旧馆人高斯和之丧吊其子德渊》
元代·黄玠

川谷掩灵气，门户有丧氛。栖神托微息，变灭归无垠。

时过不再春，日昃不再晨。诸生尚华发，何况我与君。

昔者搴芳芷，研席遗清芬。输心结分好，无乃太悁勤。

嗷嗷霜下鸿，犹知念同群。几日吊遗孤，哭酹青山坟。

作者简介：元庆元定海人，字伯成，号弁山小隐。黄震曾孙。幼励志操，不随世俗，躬行力践，以圣贤自期。隐居教授，孝养双亲。晚年乐吴兴山水，卜居弁山。卒年八十。有《弁山集》、《知非稿》等。